als_Latn dik_Latn sag_Latn
Asport – Sikurse raporton Sky Sport Italia Modena është gati të përqafojë ardhjen më të re në skuadër, Ledian Memushajn. Sikurse citon tutomercatoweb gjiganden mediatike të sportit, vlonjati do të transferohet tek Modena dhe gjithçka është e kryer, mungojnë vetëm disa detaje në plotësimin e marrëveshjes.
Memushaj aktualisht është rikthyer tek skuadra e tij, Lecce, e cila “dergjet” në kategorinë e tretë italiane, në Lega Pro. Ai sezonin e fundit e diskutoi si i huazuar tek skuadra e Carpit, në Serinë B, me të cilën zhvilloi 34 ndeshje duke shënuar dhe 9 gola.
Memushaj vlerësohet si lojtar ideal i formacionit 3-5-2 të Walter Novellinos, ish-trajnerit të Torinos, i cili thuhet se e ka kërkuar me ngulm në skuadrën e tij. Modena e mbylli sezonin e kaluar në vendin e 5-të por nuk arriti të kualifikohej në fazën play-off për në Serie A, pasi u mund nga Cesena në ndeshje direkt (0-1; 1-1).
Kujtojmë se Memushaj ka veshur 5 herë fanellën e kombëtares kuq-e-zi, teksa debutimin si zëvendësues e ka kryer në ndeshjen miqësore përballë Maqedonisë më 17 nëntor të 2010-ës, kohë kur Memushaj sapo ishte transferuar nga Paganese tek Chievo Verona në Serie A.
You must be logged in to post a comment Login
als_Latn als_Latn als_Latn als_Latn eng_Latn